પરંતુ અમદાવાદમાં ચાલી રહેલા ઈશરત અને સાદીકના કેસમાં તેમની ઉપર લટકતી તલવાર રાખવામાં આવી છે. વણઝારા હાલમાં કંઈક એવુ કરી રહ્યા છે જે ભાજપ સરકારની મુશ્કેલી કોઈ રીતે વધારી શકે છે. વણઝારાને પોતાની મર્યાદા બતાડવા માટે મુંબઈ કોર્ટમાં આઝમખાને એક સેમ્પલ આપ્યુ છે જે ખુદ વણઝારા પણ શાનમાં સમજી ગયા છે. જો કે વણઝારાને ડરાવી રહેલુ ભાજપ ક્યા મુદ્દે વણઝારાથી ડરે છે તે હજી સ્પષ્ટ થયુ નથી. વણઝારાએ કહ્યુ કે આંતરિક ખટપટ છે તેમા જાણવા પ્રમાણે એક નવી ધરી તૈયાર થઈ છે. જેમા ગુજરાતના આઈપીએસ અભય ચુડાસમા, રાજકુમાર પાંડિયન અને રાજસ્થાનના આઈપીએસ દિનેશ એમએન છે. વણઝારા તેમને ક્યાંક નડી ગયા અથવા નડવાનો પ્રયત્ન કરી રહ્યા છે જેના કારણે સીબીઆઈએ જે કેસ ઠંડા પીપડામાં નાખી દિધો તે હરેન પંડ્યા કેસ આઝમના નામે ખુલી પણ શકે છે તેવી ચીમકી મળી છે.